Падчас сустрэчы Святога Айца з неапальскім духавенствам і кансэкраванымі, кроў св. Януарыя, якая захоўваецца ў спецыяльным рэліквіярыі і звычайна перабывае ў зацвярдзелым стане, пачала пераўтварацца ў вадкую. Традыцыйна падобная з’ява адбываецца толькі падчас успаміну нябеснага апекуна горада, 19 верасня. “Св. Януарый любіць Папу Францішка, кроў стала вадкай напалову”, — абвясціў арцыбіскуп Неапаля кардынал Крэшчэнца Сэпэ пасля таго, як Пантыфік пацалаваў рэліквіярый. Францішак у адказ пажартаваў, што “калі напалову – гэта значыць, трэба яшчэ прыкласці намаганні для навяртання”.